EXTRACTO DE APROBACIÓN DAS BASES REGULADORAS DA CONCESIÓN DE SUBVENCIÓNS DESTINADAS AOS CONCELLOS ADHERIDOS AO REVITALIZA PARA O NOMEAMENTO INTERINO DE MESTRAS E MESTRES COMPOSTEIROS MUNICIPAIS
ADMINISTRACIÓN LOCAL — Provincial — Deputación Provincial (Subvencións e axudas, 20/04/2021)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/558075) Mediante o acordo número 17.30202 da Xunta de Goberno da Deputación de Pontevedra, adoptado na sesión celebrada o 16 de abril do 2021, aprobáronse as Bases reguladoras da concesión de subvencións destinadas aos concellos adheridos ao Revitaliza para o nomeamento interino de mestras e mestres composteiros municipais, publicadas e dispoñibles na web da Deputación (www.depo. gal). Os concellos da provincia de Pontevedra que no momento de finalización do prazo para a presentación de instancias estean adheridos ao Revitaliza da Deputación Provincial de Pontevedra, de acordo co protocolo publicado no Boletín Oficial da Provincia de Pontevedra (BOPPO) núm.199, de 18 de outubro de 2016, adhesión que se pode facer simultaneamente con esta convocatoria, coas excepcións contempladas na base segunda. O obxecto destas bases é regular as condicións polas que se rexerá a convocatoria pública das subvencións destinadas a financiar o custo salarial establecido na base terceira das bases reguladoras, incluída a cotización á Seg uridade Social, derivado do nomeamento interino por programa de carácter temporal das persoas necesarias para o seguimento e a execución do novo sistema de tratamento de residuos orgánicos baseado na compostaxe (mestras e mestres composteiros) nos concellos que poidan beneficiarse desta liña de axudas, durante o período 2021-2024. De conformidade co disposto na Disposición adicional oitava da Lei 38/2003, de 17 de novembro, xeral de subvencións, esta convocatoria rexerase polo réxime contemplado nestas bases. Con todo, para o non previsto nas bases reguladoras, resulta de aplicación supletoria a Lei 38/2003, de 17 de novembro, xeral de subvencións, o seu regulamento de desenvolvemento, a Ordenanza xeral de subvencións da Deputación Provincial de Pontevedra e as restantes normas de dereito administrativo. O financiamento desta convocatoria efectuarase con cargo á aplicación orzamentaria 21/923.1623.462.02 do vixente Orzamento provincial. O importe máximo do financiamento para a anualidade do 2021 ascende á cantidade de 222.129,90 euros, quedando os importes correspondentes ás anualidades 2022, 2023 e 2024 condicionados á existencia de crédito nos seus respectivos orzamentos. As porcentaxes da subvención irán decrecendo da seguinte maneira, establecéndose catro períodos subvencionables: Deputación de Pontevedra: 0% (1er semestre) e 100% (2º semestre) no ano 2021; 100% (1er semestre) e 50% (2º semestre) no ano 2022; 50% (1er semestre) e 30% (2º semestre) no ano 2023; 30% (1er semestre) e 0% (2º semestre) no ano 2024. Concello: 0% (1er semestre) e 0% (2º semestre) no ano 2021; 0% (1er semestre) e 50% (2º semestre) no ano 2022; 50% (1er semestre) e 70% (2º semestre) no ano 2023; 70% (1er semestre) e 100% (2º semestre) no ano 2024. O prazo para a presentación de solicitudes será de quince (15) días hábiles, contados a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO). Pontevedra, 16/04/2021 O Deputado Delegado da área de residuos, Regis Arfaoui Gonzalez de Audicana